એ સમયે એવી ચર્ચા ચાલી હતી કે શંકરસિંહને આ નિર્ણય પાછળ નરેન્દ્ર મોદીનો દોરીસંચાર હોવાનું લાગ્યું હતું પરંતુ તેઓ ગમ ખાઈને બેઠા રહ્યા. ત્યારબાદ જ્યારે તેમણે ભાજપ વિરુદ્ધ બળવો કર્યો, પોતાના ટેકેદાર ધારાસભ્યોને લઈને ખજુરાહોના એક રિસોર્ટમાં લઇ ગયા અને પછી એમના મનામણાં કરવામાં આવ્યા ત્યારે એવું મનાય છે કે એમણે ભાજપની સરકાર ન પડે તે માટે કેન્દ્રીય નેતાગીરી સમક્ષ કરેલી માંગણીઓમાં નરેન્દ્ર મોદીને ગુજરાતની બહાર મોકલી દેવાની આકરી શરત પણ મૂકી હતી.